SAL hervat party vlugte, maar krisis ver van oor | Netwerk24
Deur William Horne 17 November 2019 13:34
’n Vliegtuig van die Suid-Afrikaanse Lugdiens staan op die aanloopbaan van die Kaapstad Internasionale Lughawe. Foto: Getty Images
Die staking het daartoe gelei dat die lugdiens hul plaaslike en streekvlugte sover al tot Maandag gekanselleer het. Geen verdere nuus oor of dié opskorting sal verleng of verkort word, is al bekend nie.
Die SAL het Sondag getwiet dat internasionale vlugte na sewe bestemmings vanaf Sondagaand sal hervat en dat passasiers met hersiende reisplanne soos normaal moet aanmeld.
Die sewe bestemmings waarheen die SAL van Sondagaand af weer sal vlieg is:
Die staking van die vakbonde Numsa en die Suid-Afrikaanse Kajuitpersoneelvereniging (Sacca) volg nadat die lugdiens ’n herstruktureringsproses aangekondig het waardeur 944 werknemers moontlik hul werk sal verloor en die lugdiens R700 miljoen kan bespaar.
Werkers het die loonverhoging van 5,9% van die SAL verwerp en op ’n 8%-verhoging aangedring.
’n Bemiddelingsproses is egter Saterdag deur die Kommissie vir Versoening, Bemiddeling en Arbitrasie (KVBA) begin met vakbonde wat stakende werkers verteenwoordig.
Netwerk24 het Saterdag berig dat dié proses sover sonder voorval geskied het.
Meer oor: Sacca | Suid-Afrikaanse Lugdiens (Sal) | Numsa | Sal-Staking | Vakbonde | Lugdienste | Stakings